Moments

《Moments》係香港歌手古巨基喺2007年8月推出嘅粵語大碟。古巨基為製作呢個專輯，而到世界各地感受當地風情，配合專輯嘅主題。

簡介 
古巨基喺2007年9月7號至10號係香港紅館舉行《The Magic Moments 2007演唱會》，喺個唱之前特別推出新碟《Moments》，同樂迷遊學世界地圖上每一個小感動，以10首新歌、10張相嚟分享10個永恆。 

「錢錢錢錢」係基仔新碟嘅迷惑樂章，以錢嚟形容香港人緊張嘅生活同價格觀，格外貼切；接力年度溫柔作「愛回家」、情傷熱唱「我自問」同生命點題「一刻永恆」都係值得推介之作。為咗炮製碟入面嘅MV，基仔特別去英國同《哈利波特》片中飾演張秋嘅華裔演員Katie Leung，同埋揾嚟徐子珊做女主角。首批隨碟附送Bonus DVD，收錄跨國漫遊60分鐘時光錄像「the moments of the MOMENTS」，重有「錢錢錢錢」同「愛回家」MV。

獎項 
2007年度SINA Music樂壇民意指數頒獎禮－我最喜愛至尊大碟《Moments》
2007年度叱吒樂壇流行榜頒獎典禮－叱吒樂壇男歌手
第30屆十大中文金曲頒獎典禮－優秀流行歌手大獎

曲目

歌曲簡介

派台歌 
錢錢錢錢
愛回家
我自問／十蚊雞流浪記
一刻永恆

錢錢錢錢 
雷頌德作曲，林夕填詞，一度被指將外國歌曲改編，唔係原作。歌詞指出大家唔應該將錢放得太重。

愛回家 
Dick Lee作曲，林夕填詞，林夕借此詞勸大家要珍惜親情，認為親情係最寶貴。一派台即引起迴響。最後呢隻歌喺年尾得到多個獎項包括：
2007年度叱咤樂壇流行榜頒獎典禮－專業推介叱咤十大‧第四位《愛回家》
2007年度十大中文金曲－十大金曲《愛回家》
2007年度新城勁爆頒獎禮－勁爆全年播放指數大獎 《愛回家》
2007年度十大勁歌金曲頒獎典禮－十大勁歌金曲獎 《愛回家》
2007年度SINA Music樂壇民意指數頒獎禮－最高收聽率十大歌曲《愛回家》

古巨基專輯
2007年音樂專輯
流行音樂專輯
香港專輯